b'\n_START_ARTICLE_\nTapani Venho\n_START_PARAGRAPH_\nTapani Venho (8. hein\xc3\xa4kuuta 1957  Yp\xc3\xa4j\xc3\xa4 \xe2\x80\x93 21. toukokuuta 2013 Forssa) oli suomalainen kuntavirkamies ja oikeustieteen kandidaatti. H\xc3\xa4n toimi Forssan kaupunginjohtajana vuodesta 2002 helmikuuhun 2012, jolloin h\xc3\xa4n j\xc3\xa4i sairauslomalle. Helmikuussa 2013 Venho luopui virastaan ja j\xc3\xa4i sairausel\xc3\xa4kkeelle. Venho menehtyi sy\xc3\xb6p\xc3\xa4\xc3\xa4n 21. toukokuuta 2013._NEWLINE_Venho valittiin Forssan kaupunginjohtajaksi niukalla \xc3\xa4\xc3\xa4nienemmist\xc3\xb6ll\xc3\xa4 vuonna 2002. H\xc3\xa4n sai vaalissa 23 \xc3\xa4\xc3\xa4nt\xc3\xa4 ja h\xc3\xa4nen vastaehdokkaansa Heikki Havanka 20 \xc3\xa4\xc3\xa4nt\xc3\xa4. Venhoa edelsi Hannu Joensuu._NEWLINE_Tapani Venho toimi aiemmin Kuopion kaupungin rakennuslakimiehen\xc3\xa4, Keski-Suomen l\xc3\xa4\xc3\xa4ninhallituksen nuorempana l\xc3\xa4\xc3\xa4ninsihteerin\xc3\xa4, Toijalan kaupunginsihteerin\xc3\xa4 (1988\xe2\x80\x931998) sek\xc3\xa4 Oriveden kaupunginjohtajana (1998\xe2\x80\x932002).'